cyanic-selkie/wikianc huggingface dataset:
Применета математика
Историја
Бројченото решение на равенки за топлина за модели на пумпа користи метод на конечни елементи. Методот на конечни елементи е бројчена техника за наоѓање на приближни решенија на граничните проблеми кај парцијалните диференцијални равенки. Тој е исто така познат како анализа со конечни елементи. Овој метод работи на тој принцип што даден поголем проблем го дели на помали и поедноставни делови коишто се нарекуваат конечни елементи. Потоа едноставните равенки коишто ги моделираат овие конечни елементи се собираат во поголем систем на равенки кои ја моделираат целата задача. Методот на конечни елементи потоа користи методи од варијационо сметање за да се добие приближно решение со минимизирање на некоја конкретна грешка во функцијата. Историски, применетата математика главно се состои од применета анализа, пред сè диференцијални равенки, теорија на апроксимации (широко толкување, вклучувајќи претставување на асимптотски методи, варијациони методи и бројчена анализа) и применета веројатност. Овие области од математиката директно се врзани за развојот на Њутновата физика, а разликата меѓу математичарите и физичарите не е строго направена пред средината на 19 век. Оваа историја го оставила педагошкото наследство во многу држави: до почетокот на 20 век, предмети како што се класичната механика биле често предавани на катедрата за применета математика на американските универзитети, отколку на катедрите за физика, а механика на флуиди и понатаму се учи на катедрите за применета математика. Квантитативни финансии се учат на катедрите за математика на универзитетите, а математичките финансии се сметаат како целосна гранка од применета математика. Катедрата за инженерство и информатика традиционално користи применета математика.
Поделба
Механиката на флуиди често се смета за гранка на применетата математика. Денеска терминот ,,применета математика,, се користи во широка смисла. Тоа вклучува класични области кои се погоре наведени како и други области кои станале се позначајни во примените. Дури и области како што се теорија на броеви кои се дел од чиста математика сега се важни во апликациите како што се криптографија, иако генерално не се сметаат како дел од применетата математика. Понекогаш терминот ,,применета математика,, се користи за разликување на традиционалната применета математика која се развила од физиката и многуте области од математиката кои денес важат за реални животни проблеми. Не постои консензус за тоа кои се различните гранки на применета математика. Такви категоризации се отежнати заради промени во математиката и науката со тек на времето, а од друга страна универзитетите организираат катедри, курсеви и степени. Многу математичари прават разлика помеѓу ,,применета математика,, која се занимава со математички методи и ,,применета математика,, во рамки на науката и инженерството. Биолог кој користи модел на население и применува познати методи од математика не работи применета математика туку ја користи. Меѓутоа математичките биолози ги поставиле проблемите кои го стимулирале развојот на чистата математика. Математичарите, како што се Поенкаре и Арнолд негираат постоење на ,,применета математика,, и тврдат дека постои само ,,примена на математиката,,. Слично на тоа не-математичарите ја мешаат применетата математика и примените на математиката. Употребата и развојот на математиката за решавање на индустриски проблеми се нарекува ,,индустриска математика,,. Успехот на современите бројчени математички методи и софтвер довел до појава на компјутерска математика, компјутерска наука и компјутерско инженерство, кои користат високи компјутерски перформанси за симулација на појави и решавање на проблеми во науката и инженерството. Тие често се сметаат за интердисциплинарни.
Придобивки
Финансиската математика се занимава со моделирање на финансиски пазари. Историски математиката има најважна примена во природните науки и инженерство. Меѓутоа после Втората светска војна, областите надвор од физичките науки предизвикале создавање на нови области во математиката, како што се теорија на игри и теорија на општествен избор, која настанала од економски причини. Појавата на компјутерите овозможила нови апликации: проучување и користење на новите компјутери и информатика при решавање на проблеми кои се јавуваат во други области на науката (компјутерска наука) како и во компјутерска математика (на пример: теориска математика, компјутерска алгебра, бројчена анализа). Статистиката веројатно е најраспространета математичка наука која се користи во општествените науки, но и во други области во математиката, посебно во економијата и тоа ги докажува сите нејзини придобивки од употребата во овие дисциплини.
Статус во академските кругови
Академските институции не се унифицирани во начинот на кој ги групираат и прават курсевите, програмите и степените во применетата математика. Во некои универзитети постои една математичка катедра, додека други имаат посебна катедра за применета математика и (чиста) математика. Вообичаено е катедрите за статистика да бидат одвоени во факултетите со постдипломски програми, но многу основни институции сметаат дека статистиката треба да биде под катедрата за математика. Многу програми од применета математика (за разлика од катедрите), се состојат од курсеви на заеднички факултети. Некои програми во областа на применета математика бараат малку или не бараат воопшто курсеви надвор од математика, додека други значајни курсеви бараат примена во одредена област. Од некои аспекти, оваа разлика ја отсликува разликата помеѓу ,,примена на математиката,, и ,,применета математика,,. Некои универзитети во Обединетото кралство имаат катедри за применета математика и теоретска физика, но сега многу поретко имаат одвоени катедри за чиста и применета математика. Значаен исклучок е катедрата за применета математика и теоретска физика на Универзитетот во Кембриџ во Обединетото Кралство. Универзитетите со посебни катедри за применета математика почнувајќи од Универзитетот Браун во САД, кој има голем отсек за применета математика и кој нуди дипломи до ниво на докторат, до Универзитетот Санта Клара во САД, кој нуди само мастер студии во применета математика. Универзитетот Бригам Јанг во САД, исто така нуди применета и компјутерска програма која му овозможува на студентот да дипломира математика, со акцент на применета математика. Студентите со оваа програма имаат уште една можност за учење (информатика, инженерство, физика, чиста математика и.т.н) како би ги дополниле своите вештини за применета математика.
Научни дисциплини од други области кои граничат со применета математика
Применетата математика во голем дел се преклопува со статистиката. Применета математика е тесно поврзана со другите математички науки.
Компјутерски науки
Компјутерските науки опфаќаат применета математика (посебно бројчена анализа), информатика (посебно компјутери со високи перформански) и математичко моделирање во научните дисциплини.
Информатика
Информатиката се потпира на логика, алгебра и комбинаторика.
Операциони истражувања и менаџмент во науките
Операционите истражувања и менаџментот во науките најчесто се учат на факултетите за технички науки, бизнис и јавна администрација.
Статистика
Применетата математика има значајно преклопување со статистиката како дисциплина. Статистичките теоретичари ги проучуваат и подобруваат статистичките процедури со математика, а статистичките истражувања често се занимаваат со прашања од математика. Статистичката теорија се потпира на веројатноста и теоријата на одлучување, а интензивно користи компјутерска наука, анализа и оптимизација; за проектирање на експерименти, статистичарите користат алгебра и комбинаторен дизајн. Математичарите кои работат во областа на применета математика и статистичарите често работат на катедрите за математички науки (посебно на вишите школи и помалите универзитети).
Актуарска математика
Актуарската математика применува веројатност, статистика и економска теорија за проценка на ризикот во осигурувањето, финансиите и другите индустрии и професии.
Математичка економија
Математичкта економија е наука која користи математички методи кои од теориски аспект ги анализираат проблемите во економијата. Применетите методи најчесто се однесуваат на нетривијални математички техники или пристапи. Математичката економија се заснова на статистика, веројатност, математичко програмирање (како и на други компјутерски методи), операциони истражувања, теорија на игри, и на некои од методите на математичката анализа. Во таа смисла потсетува на (но се разликува) финансиска математика, втор дел на применета математика.
Други дисциплини
Линијата помеѓу применетата математика и одделни области на примена често е замаглена. Многу универзитети предаваат математички и статистички курсеви надвор од одговорните катедри, вклучувајќи бизнис, инженерство, физика, хемија, биoлогија, информатика, компјутерска наука и математичка физика.
Жоел Батс
Во својата кариера Батс играл за три клуба Сошо, Осер и, а со последниот го освоил француското првенство во сезоната 1985-1986.
За француската репрезентација забележал 50 настапи во периодот 1983-1989 и бил во составот на репрезентацијата која го освоила Европското првенство 1984. Две години подоцна тој учествувал и на своето прво и единствено Светско првенство, но тоа не му останало во добри спомени бидејќи во полуфиналето против направил голема грешка при првиот гол на противникот што го постигнал Андреас Бреме (Франција го загубила натпреварот со 0-2).
По завршувањето на играчката кариера тој работел како тренер на голманите во неколку екипи, а како главен тренер ги водел екипите на Париз Сен Жермен и.
Казањски кремљ
Градби
Казањскиот Кремљ вклучува многу стари градби, од кои најстарата е Катедралата Благовештение (1554-62), единствената руска црква од 16 век која има шест столбови и пет апсиди. Како и многу од зградите на Казањ во овој период, тој е изграден од блед песочник, а не од тула. Познатиот архитекти Постник Јаковлев и Иван Ширјај (наречен Барма) биле поканети од царот за да го обноват Казањскиот Кремљ во камен. Катедралната камбанарија била подигната во пет нивоа по налог на Иван Грозни и била направена да личи на онаа на Иван Велики во Москва, но била отстранета од страна на Советите во 1930 година.
Најочигледно обележје е кулата Сојембике, која била изградена во времето на Петар Велики. Добро позната легенда ја поврзува кулата со последната кралица на ианскиот хан. Друга препознатлива архитектонска одлика е Кулата Спаскаја, која служи како главен влез во Кремљ.
Кулата Спаскаја е именувана по манастирот Спаски, кој порано се наоѓал во близина. Меѓу зградите на манастирот биле црквата Св. Никола (1560-тите) и Катедралата на Преображението (1590-тите). Тие биле уништени од страна на комунистите за време на владеењето на Јосиф Сталин.
Исто така од интерес се и снежно-белите кули и ѕидови, изградени во 16 и 17 век, но подоцна реновирани; џамија Кул Шариф и Куќата на гувернерот (1843-53), дизајнирана од Константин Тон, сега Палата на претседателот на Татарстан. Се верува дека палатата се наоѓа на местото на поранешната ханска палата.
Северниот ѕид на Кремљ содржи уште една позната кула - Тајната кула, така именувана бидејќи користела тајна вода. Оваа кула овозможува пешачки пристап до Кремљ и пристапот со возилото е ограничен само на итни случаи.
Настани
Отворањето на најголемата џамија во Европа, џамија Кул Шариф, се случило на 24 јуни 2005 година. Околу 17.000 луѓе се собрале на прославата. На настанот присуствувале делегации од четириесет земји. Објектот бил реконструиран на местото каде што се претпоставува дека главната ханска џамија на Казањ се наоѓала пред 1552. Говорејќи на церемонијата, претседателот на Татарстан, Минтимер Шаимиев, рекол дека „џамијата е нов симбол на Казањ и Татарстан ... мост кој ја поврзува ... нашето минато и иднина“.
Освен џамијата, била обновена и катедралата Благовештение. На 21 јули 2005 година, на празникот на светата икона Богородица Казањска, во присуство на толпата од 10.000 аџии на чело со патријархот Алексиј Втори и Минтимер Шаимиев.
Ежени Содерберг
Ежени Содерберг (1903–1973) — шведско-американска писателка и новинарка родена во Хајделберг, Германија, позната по својата длабока загриженост за женските проблеми на кои се осврнувала во своите романи и раскази.
Кариера
Постигнала голем успех во 1930 година со нејзиниот прв роман Studentfabriken ( Студентската фабрика ). Делото било преведено на четиринаесет јазици и исто така произведено како филм.
Писателката починала во јануари 1973 година, на шеесет и девет години.
Глаица (Форино)
Глаица — археолошко наоѓалиште во гостиварското село Форино. Претставува населба од доцноантичко време. Се наоѓа на 2 км северозападно од селото, на десниот брег на Вардар, на површина од околу 150 × 100 м, каде се среќаваат фрагменти од керамички садови, питоси, тегули и многуброен градежен материјал
Андреас Фоскуле
Андреас Фоскул (германски: Andreas Voßkuhle; Детмолд, 21 декември 1963 ) — германски адвокат и претседател на Сојузниот уставен суд.
Лаврентиј Берија
Лаврентиј Павлович Берија (грузиски: ლავრენტი პავლეს ძე ბერია; руски: Лаврентий Павлович Берия; - ) —советски политичар од грузиско потекло , раководител на советската тајна полиција и на безбедносните служби во времето на Сталин. До крајот на Големата чистка тој станал заменик-раководител, а потоа и раководител на НКВД. Претставува еден од одговорните за Големата чистка. Берија бил највлијателен во текот и по Втората светска војна. Веднаш по смртта на Сталин во 1953 година, станал прв заменик премиер. Тогаш тој започнал да спроведува кратка кампања за либерализација. Тој накратко бил дел од владејачката тројка со Георги Маленков и Вјачеслав Молотов. Меѓутоа, во истата година тој бил уапсен и погубен од страна на неговите политички соперници. Во своите мемоари Молотов вели дека Берија тврдел дека го отрул Сталин.
Долно Шел
Долно Шел или Долно Село (Κάτω Βέρμιο, Като Вермио, архаично: Κάτω Βέρμιον, Като Вермион, до 1926 година Κάτω Σέλι, Като Сели; Selia de Jos, Селија де Жос) — село во Берско, Егејска Македонија, дел од денешната Општина Бер, во Централна Македонија, Грција.
Географија и местоположба
Селото е оддалечено 22 километри југозападно од градот Негуш и 20 километри северозападно од градот Бер. Сместено е во источните пазуви на планината Каракамен на надморска височина од 1.400 метри. Поради неговата надморска височина, селото е едно од највисоките села во Грција.
Атарот на селото се простира на 39 квадратни километри. Над селото се наоѓа скијачкиот центар Шел („Сели“). До самиот скијачки центар води асфалтен пат од градовите Бер и Негуш, а преку планината Каракамен и со градовите Кожани и Кајлари.
Историја
Долно Шел, како и соседното Горно Шел, до 1822 година било населено со македонско население кое настрадало во Негушкото востание. Неговите жители кои се спасиле од јатаганите на турската војска и башибозукот биле принудени да се раселат во источна Македонија и на други места.
Подоцна, во периодот 1826-1835 година тука се населиле влашки семејства дојдени од Епир, најмногу од селата Авдела и Самарина. Долно Шел постепено прераснало во голема населба.
Стопанство
Неговите жители во минатото најмногу се занимавале со сточарство, поради одлични и поволните услови за тоа. Денес, селото главно преживува од туризмот, особено зиме, со скијачкиот центар во негова близина.
Поради скијачкиот центар биле обновени и изградени многу куќи, планински колиби и вили. Селото поседува неколку хотели, кафулиња и ресторани.
Скијачкиот лифт бил првиот изграден во денешна Грција во 1934 година, со што скијачкиот центар „Шел“ е најстар во земјата.
Население
По доселувањето на влашкото население, селото Долно Шел постепено прераснувало во голема населба, па така К’нчов го наведува како село со 3.000 жители Власи, а во пописот од 1913 година е забележано со 2.000 жители. Во пописот од 1920 година не се води како населба, бидејќи неговите жители со своите стада се наоѓале на зимување во полето. Во 1928 година е забележано со 707, а во 1940 година со 636 жители. Во пописот од 1951 година се води како напуштена населба, во 1961 година има само 5 жители, во 1971 година 97, во 1981 година 133, а во 1991 година веќе 463 жители.
Во пописот спроведен во 2001 година, селото било попишано со 260 жители. Во најновиот спроведен попис од 2011 година во Грција, селото било забележано со 75 жители.
Самоуправа и политика
Селото припаѓа на општинската единица Бер со седиште во истоимениот град, која припаѓа на поголемата општина Бер, во округот Иматија. Воедно, селото е дел од општинскиот оддел Долно Шел, во кој Долно Шел е единственото село.
Образование во Авганистан
Образованието во Авганистан вклучува дванаесетгодишно образование (К-12) и високо образование, кое е под надзор на Министерството за образование и Министерството за високо образование во Кабул, Авганистан. Авганистан поминува низ процес на обнова на целата територија на земјата. И покрај назадувањата, институциите се основани низ целата земја. До 2013 година имало 10,5 милиони ученици кои посетувале училишта во Авганистан, земја со население од околу 35,5 милиони луѓе.
Историја
Образованието било подобрено под власта на кралот Захир-шах меѓу 1933 и 1973 година, што основните училишта биле достапни на околу половина од населението кое било помладо од 12 години и се проширил системот на средно училиште и Универзитетот во Кабул.
По соборувањето на талибанците кон крајот на 2001 година, администрацијата на Карзаи добила значителна меѓународна помош за обновување на образовниот систем. Околу 7.000 училишта работеле во 20 од 32 провинции до крајот на 2003 година, со 27.000 наставници кои предавале на 4,2 милиони деца (вклучувајќи 1,2 милиони девојчиња). Од таа бројка, околу 3,9 милиони биле во основните училишта. Се проценува дека околу 57 проценти од мажите и 86 проценти од жените се неписмени, а недостатокот на квалификувани и образовани работници е голем економски недостаток. Кога Универзитетот во Кабул повторно се отворил во 2002 година, околу 24.000 =машки и женски студенти се запишале за високо образование. Во меѓувреме, се рехабилитирале уште пет универзитети. Наставните програми на државните училишта вклучуваат религиозни предмети, но деталната настава им е оставена на наставниците по религија. До 2006 година, над 4 милиони ученици и ученички биле запишани во училиштата низ Авганистан. Во исто време, училишните установи или институции исто така биле обновувани или подобрувани, со училишта во модерен стил што се граделе секоја година. Американскиот универзитет во Авганистан (АУАФ) во Кабул бил основан во 2006 година. Другите универзитети биле обновени или реновирани, како што се Универзитетот Кандахар на југ, Универзитетот Нангархар и Универзитетот Хост на исток, Универзитетот Херат на запад и Универзитетот Балк на север. И покрај овие достигнувања, сè уште постоеле значителни пречки за образованието во Авганистан, главно поради недостаток на финансиски средства. Планирањето на наставните програми и училишните програми е тешко за Министерството за образование затоа што значителен износ на буџетот за образование доаѓа од надворешни дарители, што го отежнува предвидувањето на годишниот буџет.
Пречките за образование биле уште побројни за авганистанските девојчиња. Тогашниот авганистански министер за образование, Мохамад Ханиф Атмар, во 2007 година изјавил дека 60% од учениците студирале во шатори или други незаштитени структури, а некои родители одбиле да ги пуштаат своите ќерки во училишта во такви услови. Недостатокот на женски наставници претставува друго прашање што ги загрижува некои родители, особено во поконзервативните области. Некои родители не дозволуваат нивните ќерки да ги учат мажи. Но, ова често значело дека на девојчињата не им било дозволено да одат на училиште, бидејќи меѓународната агенција за помош „Оксфам“ објавила во 2007 година дека околу една четвртина од авганистанските наставници биле жени. Во 2009 година, друга загриженост претставувало уништувањето на училиштата од страна на талибанците, особено училиштата за жени. По уништувањето на над 150 училишта за една година, многу родители се сомневале во способноста на владата да ги заштити.
Следните достигнувања биле постигнати во првата декада од 2000-тите:
Уписите се ниски: Просекот е 1.983 студенти по институција; три институции имаат помалку од 200 студенти. Понатаму, има недостаток на квалификувани членови на факултет: само 4,7% (166 од вкупно 3.522) од наставниот кадар имале докторат. Покрај проблемите со несоодветни ресурси и недостатокот на квалификуван наставен кадар се и прашањата поврзани со корупција.
Во 2010 година, САД го основале повеќе центри за учење „Линколн“ во Авганистан. Тие служат како програмски платформи кои нудат часови по англиски јазик, библиотекарски објекти, места за програмирање, Интернет врска, образовни и други советодавни услуги. Целта на програмата е да достигне најмалку 4.000 авганистански граѓани месечно по локација.
Според индексот на човечки развој, во 2011 година, Авганистан бил 15-та најмалку развиена земја во светот.
Во 2009 и 2010 година, започнала програмата „Еден лаптоп за едно дете“ во Кандахар со финансирање од анонимна фондација. Тимот барал локална поддршка за да преземе поголемо распоредување.
Во јуни 2011 година, официјални лица од САД потпишале заедничка изјава со министерот за образование Гулам Фарук Вардак за проширување на можностите за директна финансиска поддршка од УСАИД до авганистанското Министерство за образование. Во декември 2011 година, во Авганистан била лансирана детската телевизиска серија Baghch-e-Simsim. Финансирана била од Стејт департментот на САД и се произведува во консултација со авганистанското Министерство за образование. Проектот е дизајниран да помогне во образованието на Авганистанците од предучилишна фаза и понатаму.
Во мај 2013 година било објавено дека низ Авганистан имало 16.000 училишта, со 10,5 милиони ученици. Министерот за образование Вардак изјавил дека 3 милиони деца останале лишени од образование и побарал 3 милијарди долари за изградба на 8.000 дополнителни училишта во следните две години.
Приказната за Авганистан во образованието сè уште е соочена со големи предизвици. Три и пол милиони деца - 75% од нив се девојчиња - сè уште се надвор од училиште. Сиромаштијата, недостатокот на квалификувани наставнички кадар во руралните училишта (што е особено поврзано со образованието на девојчињата) и субстандардните училишни установи претставуваат пречка за упис во училиштата. Понатаму, скоро половина од сите училишта немаат зграда или објекти.
Во 2015 година на Универзитетот во Кабул го започнал првиот курс за магистерски студии за жени во Авганистан.
Насилство
Авганистан е една од земјите најсилно погодени од насилство врз училиштата, со 770 инциденти на напади врз образованието во 2008 година. Насилството врз учениците спречило скоро 5 милиони авганистански деца да посетуваат училиште во 2010 година. Во Авганистан се убиени 439 наставници, вработени во образованието и ученици во периодот 2006-9 година, што е една од највисоките стапки на смртност во светот.
Акредитивните писма на наставникот
Од соборувањето на режимот на талибанците во 2001 година, до 6 милиони девојчиња и момчиња почнале да одат на училиште. Во 2012 година, понудата на студенти далеку го надминал базенот на квалификувани наставници. Според статистичките податоци дадени од Министерството за образование, 80 проценти од 165,000 наставници во земјата постигнале еквивалент на средно образование или не ги завршиле своите пост-средни студии.
Наставна програма
Од рушењето на режимот на талибанците, под заеднички напори на авганистански и меѓународни експерти, наставната програма е променета од исламските учења; има нови книги и подобра обука. Сепак, сè уште нема стандардна наставна програма за учебници во средно училиште, а учебниците од средните училишта остануваат несреќно несоодветни по број и содржина.
Инфраструктура
Во 2012 година имало недоволно училишта. Според неодамнешниот владин извештај се градат околу 4500 училишта. 40 проценти од училиштата биле сместени во постојани згради. Останатите одржувале часови во засолништата на УНИЦЕФ или биле „пустински училишта“ со ученици и наставници кои се собирале во пустината во близина на село.
Детска работна сила
Во 2007 година, повеќе од половина од населението во Авганистан било на возраст под 18 години. УНИЦЕФ проценува дека близу една четвртина од авганистанските деца на возраст од седум до четиринаесет години работеле. Во руралните области, проблемот е полош и има повеќе девојчиња кои работат отколку момчиња. Ова го нарушува образованието на децата и евентуално ги спречува да одат целосно на училиште.
Еволуција
Во биологијата, еволуцијата е промена на одликите на живите организми преку генерациите. Вообичаената дефиниција на зборот во популарната наука ја опфаќа и појавата на нови видови, исто така како производ на еволуцијата. Од развојот на современата генетика во 40-тите, еволуцијата е дефинирана поспецифично како промена на честотата на алелите (алтернативни форми на истиот ген) во една популација од една генерација до следната. Во другите полиња терминот еволуција се користи во поширока смисла, за да означи каков било процес на промена во текот на времето.
Една од првите кохерентни теории за биолошка еволуција се предложени во раниот 19 век од Жан Батист Ламарк, но неговата теорија не била пошироко прифатена. Со објавувањето на заедничкиот труд на Чарлс Дарвин и Алфред Расел Волис во 1858, следена од Дарвиновата книга Потеклото на видовите во 1859, теоријата на еволуцијата преку природна селекција станала цврсто етаблирана во рамките на научната заедница и набрзо за неа се пројавил интерес и во пошироката јавност. Во 1930-тите, поголем број на научници ја комбинираат Дарвиновата теорија за природна селекција со повторно откриената теорија на наследност предложена од Грегор Мендел, при што ја создаваат современата еволуциска синтеза. Во современата синтеза, "еволуцијата" означува промена во честотата на алелите во една популација од една генерација до следната. Оваа промена може да биде предизвикана од повеќе различни механизми: природна селекција, генетско поместување или промени во популациската структура преку генетски тек.
Во обичниот говор зборот "еволуција" често се користи означување на современата синтеза на еволуцијата, вклучувајќи ја и теоријата дека сите различни видови имаат еден заеднички предок. Исто така, зборот се користи за да се опишат механизмите што дејстуваат при промената на населението.
Наследност
Наследувањето кај организмите настанува по пат на дискретни белези - карактеристичните црти на еден организам. На пример, кај луѓето, бојата на очите е наследен белег кој единките го наследуваат од еден од своите родители. Наследните белези се контролираат од гени, а целосниот збир на гени во рамките на геномот на дадена единка се нарекува генотип.
Целосниот збир од видливо изразени белези кои ја сочинуваат структурата и однесувањето на дадена единка се нарекува фенотип. Овие белези се плод на заемодејството меѓу генотипот и неговата околна средина. Како последица на ова, не секој аспект од фенотипот на еден организам е наследен. Тенот на кожата е резултат од заемодејството на човечкиот генотип со сончевите зраци, а не е наследен белег. Луѓето, меѓутоа, реагираат различно на сончевата светлина, што се должи на разлики во нивниот генотип. Негативен пример во оваа смисла се луѓе кои го наследиле белегот албинизам - тие не добиваат тен и се особено чувствителни на изгореници.
Гените се делови во молекулата на ДНК кои содржат генетска информација. ДНК претставува долга молекулска низа, изградена од четири типови на бази. Во различните гени редоследот на бази е различен. Начинот на кој базите се распоредени во редица е всушност кодот на генетската информација. Во клетките, долгите ДНК нишки се врзуваат со белковини и образуваат структури наречени хромозоми. Местоположбата на даден ген во еден хромозом се нарекува локус. Ако низата од ДНК во еден локус е различна кај секоја одделна единка, различните форми на овој распоред се нарекуваат алели. Низата од ДНК може да се менува при мутација, со што се создаваат нови алели. Ако мутацијата се случи во еден ген, новиот алел може да покаже влијание врз белегот кој се контролира од овој ген, што од своја страна води кон промена на фенотипот на организмот. Додека во некои случаи врската е проста (еден алел контролира еден белег), сепак почесто белезите се комплексни и се контролирани од мноштво заемодејствувачки гени.
Ениќој (општина)
Општина Ениќој (Δήμος Αμφίπολης, Димос Амфиполис) — општина во Серскиот округ на Егејска Македонија, денес во Грција. Административен центар е селото Радулево (Родоливос). Поголем дел од општината припаѓа на традиционалната историско-географска област Зихна.
Населени места
Општината Ениќој е создадена на 1 јануари 2011 по законот „Каликратис“ со спојување на четири стари општини: Ениќој (Амфиполи), Кормишта (Кормиста), Ќупќој (Проти) и Радулево (Родоливос).
Општинска единица Ениќој
Општинската единица Ениќој ги опфаќа следниве општински оддели и населени места:
На територијата на општинската единица се наоѓале и поранешните села Горно Крушево (Ано Кердилија) и Долно Крушево (Като Кердилија) чие население е префрлено во новосоздаденото Ново Крушево.
Општинска единица Кормишта
Општинската единица Кормишта со седиште во Нова Бафра ги опфаќа следниве општински оддели и населени места во историско-географската област Зихна во Источна Македонија:
Општинска единица Ќупќој
Општинската единица Ќупќој со седиште во Ќупќој ги опфаќа следниве три села во областа Зихна:
Општинска единица Радулево
Општинската единица Радулево со седиште во Радулево ги опфаќа следниве три села во областа Зихна:
Пинг-понг
Пинг-понг  (погрешно: пинг понг; уште познат и како тенис на табла и тенис на маса) — спорт во кој двајца или четворица играчи (два пара по двајца играчи) удараат малечко, шупливо пластично топче со помош на дрвени палки, насочувајќи го еден кон друг. Оваа игра е слична со тенисот на трева, со таа разлика што се игра на површината на една маса со мрежа на средината. Целта е да се удри топчето така што тоа ќе се префрли мрежата и ќе отскокне на противничката страна од масата на начин кој ќе го спречи противникот да стигне до него и да го врати кон противникот. Измислена во Англија во почетокот на XX век, играта наскоро се проширила низ целиот свет. Од средината на 1950 година, овој спорт станува доминантен во источноазиските земји. Од 1988 год. е прогласен за олимписки спорт во конкуренција за мажи и за жени.
Еден звук - едно име
Во почетокот тенисот на маса на англиски се викал table tennis. Пред огромниот успех што ќе го достигне овој спорт, две конкурентски претпријатија почнуваат да ја произведуваат неопходната опрема за играње: рекети, топчиња и маси. Едното претпријатие своите производи ги продава под името Пинг-понг, а другото под името Ваф-ваф. Од двете марки победува она чие име е Пинг-понг, бидејќи подобро го имитира звукот при отскокнувањето на топчето во контакт со рекетот или масата.
Бод, сет, партија
Пинг-понгот се игра на правоаголна маса со димензии 2,74 m x 1,525 m, а масата има височина од 76 сm. Површината на масата, секогаш со темнозелена или темносина боја, може да биде дрвена или пластична. Масата е поделена на два дела, со попречна мрежа, висока 15,25 см. Краевите се нацртани со бели линии, кои ја ограничуваат површината каде што може топчето да скокне во текот на играта. Цел на играта е да се добијат првите 11 бода со минимална разлика од два бода во однос на противникот, што значи и добивање на сетот. Топчето е изработено од посебен материјал со тежина од 2,7 грама, а тоа има обем од 40 милиметри.
Жарски Округ
Жарски Округ (powiat żarski) — округ во Лубушкото Војводство, западна Полска, на границата со Германија. Созаден е на 1 јануари 1999 г. со управната реформа од претходната година. Најголем град и седиште е Жари, сместен на 43 км југозападно од Желона Гура и 123 км јужно од Гожув Вјелкополски. Има уште три града: Лубско (21 км северозападно од Жари), Јашењ (16 км северозападно од Жари) и Ленкњица (30 км западно од Жари).
Округот зафаќа површина од и во 2019 г. броел 96.496 жители. Во Жари живееле 37.502 лица, во Лубско 13.921, во Јашењ 4.309, во Ленкњица 2,478, а останатите 38.286 биле по селата.
Соседни места
Жарскиот Округ се граничи со Кросненскиот на север, Желоногурскиот на североисток, Жагањскиот на исток и Згожелечкиот на југ. На запад се граничи со покраините Саксонија и Бранденбург во Германија (окрузите Шпре-Ниса и Герлиц).
Административна поделба
Округот се дели на десет општини од кои две се градски, две се градско-селски и шест се селски. Тука се наведени надолно по бројот на жители во 2019 г.
Флеш моб
Флеш моб (или флешмоб) е група од луѓе што се собира неочекувано на јавно место, изведува необична изведба и навидум бесмислено движење за кратко време и потоа брзо се распрскува, а тоа е често поради забава, сатира и уметничко изразување. Флеш мобовите се организираат преку телекомуникации, друштвените медиуми или вирусни електронски пошти.
Поимот, измислен во 2003г., најчесто не се однесува на настани и изведби организирани за политички цели (како протести), комерцијална реклама, рекламни штосови што вклучуваат фирми за односи со јавноста или платени професионалци. Во овие случаи кога е во прашање планирана цел за јавни активности,често се користи поимот смарт мобови.
Прв флеш моб
Првите флеш мобови се создадени во Менхетен во 2003г., од Бил Восик, главен уредник на Магазинот Харпер(Harper’s Magazine). Првиот обид беше неуспешен откако одбраната продавница на мало беше известена дека луѓето планираат таму да се собираат. Восик избегна вакви проблеми за време на првиот успешен флеш моб што се случи на 3 јуни 2003 г., во стоковната куќа Марсис, со испраќање на учесници на почетни попатни сцени во четири барови во Менхетен, каде потоа ќе примат понатамошни инструкции за крајниот настан и место веднаш пред да почне настанот.
Повеќе од 130 луѓе скриени на деветтиот спрат од покриениот оддел на продавницата, се собираа околу еден скап килим. Секој на кој му пријдел асистентот бил посоветуван да рече дека собирачите живеат заедно во еден магацин во преградието на Њујорк, дека купувале "љубовен килим" и дека нивната куповина е одлучена групно. Подоцна, 200 луѓе за околу 15 секунди го поплавија лобито и средниот спрат на Хајат хотелот (Hyatt hotel) во синхронизиран аплауз и продавницата за обувки во СоХо (SoHo) ја преплавија учесници кои се преправаа дека се туристи на патување со автобус.
Восик тврди дека го создал флеш мобот како еден социјален експеримент наменет да го боцне обожавателот на панталоните до колкови и да ја нагласи културната атмосфера на соодветностаи желбата да се биде внатрешен човек или дел од "следното големо нешто". Д Ванкувер Сан (The Vancouver Sun) напиша, "Тоа може да му се врати како бумерант... [Восик] наместо да заврши со помагање на соодветноста да и дозволи да се појави како несоодветна." Во друго интервју тој кажа "мобовите започнаа како еден вид на разигран социјален експеримент наменет да ги охрабри спонтаноста и големите собири за привремено да преземат комерцијални и јавни области едноставно да покажат дека би можеле да го направат тоа".
Преседани и Претходници
Во 19 век Тасманија, поимот флеш моб го користеше да опише субкултура кој се состои од женски затвореници, што се темели на поимот флеш јазик за жаргонот кој го користат овие жени. Австралискиот поим флеш моб од 19 век се однесува на еден дел од општеството, а не настан и не покажува други сличности со модерниот поимфелш моб или настаните кои ги опишува.
Во 1973г., приказната "Флеш Толпа" (Flash Crowd) од Лари Нивен опишува сличен концепт на флеш моб. Со пронајдокот на популарната и многу евтината телепортација, аргументот во трговскиот центар испадна да биде покриен со нова група, што брзо се засили во бунт. Во приказната, покриеноста на емитување привлече внимание од други луѓе, кои ја користат широко достапната технологија на телепортациската кабина прво да го рои овој настан со луѓе, на тој начин интензивирајќи го бунтот и другите настани ако се случат. Коментирањето за социјалното влијание од вакви мобови, еден лик (искажувајќи го полициското гледање) вели, "Ги нарекуваме флеш толпи и внимаваме на нив." Во сродни раскази, тие се именуваат како првично место за да се одржат нелегални активности (како што се џебните кражби и пљачкосување).
Флеш мобовите започнаа како форма на изведбена уметност. Кога започнале како едно аполитичко движење, флеш мобовите може да поделат вештачки сличности на политички протести. Во 1960г., групи како Јипис го користеа уличниот театар за да им ги откријат на јавноста политичките прашања. Флеш мобовите можат да се видат како специјализирана форма на смарт моб, поим и концепт предложен од авторот Хауард Реинголд во неговата книга од 2002г., Смарт Мобови: Следната општествена револуција.
Употреба на поимот
Првата забележана употреба на поимот флеш моб како што е разбран денес, беше постиран во 2003г., на почеток на блог како последица од настанот на Восик. Поимот го инспирирал пораниот поим смарт моб.
Законска основа
Градот Брауншвајг, во Германија ги прекина флеш мобовите со строго спроведување на веќе постоечкиот закон за барањето дозвола за употреба на каков било јавен простор за настан. Во Обединетото Кралство, бројни флеш мобови беа запрени заради загриженоста за јавно здравје и безбедност. Британската Транспортна Полиција ги убеди организаторите на флеш моб да се "воздржат од одржување вакви настани (тивко диско) на железнички станици".
Престап
Престапите поврзани со флеш мобовите се ретки, но повремено создаваат меѓународни наслови. Познати како "флеш робови", "флеш моб крајмс", "крајм мобови", или "флеш моб ваоленс" од медиумите, овие мобови започнуваат со намера или водат кон уништување на приватен имот, бунтување, насилство, и лична повреда. Марк Лири, професор по психологија и невронаука на Универзитетот Дјук, вели, "нелегалниот и насилен дел не исто како обичните престапи кадешто група од луѓе прават нешто нелегално. Она што друштвените медиуми го додаваат е способноста да придобива толку голема група на луѓе, што поединците кои нема да ограбат продавница или да се бунтуваат за да се почувствуваат слободни да се однесуваат непристојно без да бидат идентификувани."
Со стапување на сила на законот и владите употребиле неколку методи за да се справат со овие престапи со употреба на лут спреј, масовни апсења и криминални обвинувања. Во САД, само неколку градови искусиле бранови од престапи кои ги сториле групи од луѓе. Во Филаделфија бунтовите предизвикаа осуда од градоначалникот Мајкл Нутер и резултираше со тоа што полицискиот сат беше воведен во две местни области.
Бил Восик изрази "изненадување со новото фокусирање на некој од собирите" и рече дека тоа е "страшно што овие Фили мобови се претворија во насилни". Адвокатите и организаторите на легални флеш мобови сметаат дека "флеш моб крајм” и слични неологизми кои ги користат медиумите се неточни и го уништуваат угледот на флеш мобовите.
Тврдина Коњуша
Тврдината Коњуша е тврдина која се наоѓа во Србија.
Трифун Хаџијанев
Роден е во 1893 година во град Воден. Хаџијанев е еден од основачите на Месниот комитет на Комунистичката партија на Грција во Воден. Бил репресиран од грчките власти. Во 1944 година бил ликвидиран од германските власти, заедно со уште 200 комунисти во затворот Хајдари, близу до Атина.
Црква „Св. Архангел Михаил“ - Куново
Местоположба
Сместена е во месноста Мартинец, на околу еден километар над селото и надморска височина од преку 1.000 метри.
Во местото има чешма со природна изворска вода како и маса со столови за излетници.
Историја
Црквата е изградена во XVIII век врз урнатини на постар храм, за што сведочи олтарниот крст. Покривната конструкција на храмот е обновена во 2008 година.
Леска (Форино)
Леска — археолошко наоѓалиште во гостиварското село Форино. Претставува средновековна населба. Се наоѓа на околу 1 км северно од селото и околу 200 м лево од патот за селото Чегране. Во непосредната близина на новото училиште, во приватна нива, каде на површина од 150 × 100 м се среќаваат фрагменти од керамички садови, питоси, тегули и кршен камен
Жан Батист Франсоа Пјер Булијар
Жан Батист Франсоа Пјер Булијар  (исто така и Пјер Булијар ; 24 ноември 1752 година, во Обепиер-сур-Обе Горна Марн – 26 септември 1793 година, во Париз ) бил француски лекар и ботаничар.
Булијард студирал во Лангр, каде што се заинтересирал за природната историја, а потоа за него добил позиција во опатијата во Клерво, а подоцна се преселил во Париз каде студирал медицина. Таму се занимавал и како лекар. Го подучувал синот на генералот Клод Дупен (1686-1769). Тој бил способен цртач и научил да гравира. Тој измислил начин на печатење на природна историја плочи во боја и го користел методот во своите публикации.
Во 1779 година започнал да работи на отровните растенија во Франција. Полицијата го запленила со образложение дека се работи за опасна работа.
Bulliard's Dictionnaire Elémentaire de Botanique (1783) придонел за ширење и консолидација на ботаничката терминологија и системот на Лине. Тој бил особено важен во областа на микологијата, со опис на 393 од 602 трпезни печурки.
Значајните видови што тој ги опишал вклучуваат цеп ( летен вргањ ) и ѓубретарка ( Coprinopsis atramentaria ).
Дубравка (драма)
„Дубравка“ — драма (овчарска игра) во три чина на хрватскиот поет Иван Гундулиќ. Драмата била премиерно прикажана во Дубровник, во 1628 година, а нејзината премиера во Загреб се одржала во 1888 година. Драмата е напишана со употреба на повеќе говори, како: икавски, чакавски, дубровнички дијалект итн.
Ликови
Во драмата се појавуваат следниве ликови:
Прв чин
Овчарите ја повикуваат ѕвездата Деница побрзо да го најави утрешниот ден во кој треба да се одржи редовната веселба на овчарите и самовилите на која ќе се избере најубавиот пар. Притоа, тие го слават слободниот живот во Дубрава. Кога осамнува зората, и самовилите се подготвуваат за веселбата, а меѓу нив се наоѓа и убавицата Дубравка. Во неа е вљубен овчарот Миљенко, но неа ја посакува и сатирот Дивјак. Дивјак се среќава со сатирот Горштак и двајцата ја фалат својата убавина. Горштак е горд поради тоа што овчарите го поканиле да биде глумец на приславата. Овчарот Загорко го остава своето стадо, нестрплив да учествува на веселбата, а сатирката Јељенка тагува поради неверството на саканиот Дивјак кого повеќе го привлекуваат самовилите од неа.
Втор чин
Сатирот Вук, кој мисли само на храната, краде овца, но го фаќа селанката Стојна и така тој останува гладен. Тогаш го среќава сатирот Горштак, кој го кани да му се придружи на веселбата, ветувајќи му многу храна и пијалаци. Пелинка го советува Миљенко да ѝ даде подароци на Дубравка, ако сака да ја освои, но тој го одбива тоа. За да им се приближи на самовилите, сатирот Дивјак се облекува во самовилски фустан, а Јељенка, пак, се облекува како овчар. Стојна го кара синот Загорко поради тоа што го оставил стадото овци, а тој се надева дека на веселбата ќе си најде невеста.
Трет чин
Овчарите ја препознаваат измамата на Дивјак и го бркаат, а сатирот Горштак му се смее. Иако Дубравка според убавината му припаѓа на Миљенко, неа ја добива богатиот Грдан кој дава злато за неа. Миљенко тагува и се заканува дека ќе се бори до смрт со Грдан. Јељенка го спасува Дивјак од овчарите, а тој ветува дека никогаш повеќе нема да мисли на самовилите. Тогаш, таа му се открива и двајцата се колнат на меѓусебна љубов. До овчарите допира глас дека Миљенко е мртов, но тогаш доаѓа гласник кој кажува дека тоа не е вистина: кога Грдан и Дубравка влегле во црквата, земјата почнала да се тресе и да удираат громови, а штом во црквата влегол Миљенко, тресењето запрело. Присутните побарале да се исполни божјата волја и така Дубравка му припаднала на Миљенко. Драмата завршува така што сатирите и овчарите се веселат на свадбата на Дубравка и Миљенко при што сите присутни ја слават слободата.
Тврдина Козник
Тврдината Козник е тврдина која се наоѓа во градот Брус, Србија. Тврдината била седиште најверојатно на Радич Поступовиќ. Денеска од истата има останато само рушевини.
Пивански јазик
Пивански јазик или лавунуја е австронезиски јазик, дел од подгрупата на неханско-бугенвилски јазици, од групата на мезомеланезиски јазици. Јазикот е мал, го зборуваат нешто околу 500 луѓе во Папуа Нова Гвинеја.
Ѓоко Георгиев
Ѓоко Ѓеоргиев ( - ) — еден од клучните луѓе и најмаркантните личности на македонската забавно-музичка естрада, особено во нејзините најрани денови.
Роден е во Битола. Георгиев бил доајен на нашето радио-водителство и водител на првите контактни програми на Македонското Радио, продуктивен и широко популарен музички новинар и репортер, автор на над 3.000 текстови за популарни мелодии и стотини осврти и рецензии како и соработник-музички новинар на „Нова Македонија“, „Вечер“, „Журнал“, „Екран“ и други специјализирани ревии.
Неколку децении бил популарен водител на култните емисии „Три гонга“ и „Средби низ музика“ кои станаа синоним за популарноста на Радио Скопје и далеку надвор од границата на нашава република. Бил директор на првите Скопски фестивали на забавна музика, долгогодишен уредник на Редакцијата за забавна музика при Радио Скопје.
Со својот специфичен глас тој буквално успеваше да закова пред радиоприемниците огромен аудиториум и како таков беше присутен речиси во секој дом, следен со страст од многу генерации. Меѓу другото, Ѓоко Ѓеоргиев е добитник на низа најпрестижни признанија од оваа област, како и носител на Наградата за животно дело, која слушателите на Радио Буба Мара му ја доделија во 1999 година.
NGC 1056
NGC 1056 — спирална галаксија во соѕвездието Овен, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1056 се споменува и како UGC 2183, MCG 5-7-32, MK 1183, CGCG 505-36, IRAS 02398+2821.
Откривање
Објектот е откриен на 26 октомври 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1056 е од видот Sa. Видливиот сјај со голо око изнесува 12,4 m, а оној во рамките на интервалот од минималната до максималната честота 13,3 m, додека површинскиот сјај изнесува 13,3 m/лм2. NGC 1056 има привидни димензии од 2,4' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 42 м 48,4 с, а неговата деклинација, односно висината на лакот на тој агол, + 28° 34' 28". Положбениот агол на објектот е во износ од 160°.